Christian Jacq

Christian Jacq  (* 28. apríl 1947, Paríž, Francúzsko) je francúzsky spisovateľ, archeológ a egyptológ. Je autorom niekoľkých románov situovaných do obdobia starovekého Egypta. Egypt prvýkrát navštívil, keď mal sedemnásť rokov.

Životopis 
O egyptológiu sa začal zaujímať, keď mal trinásť rokov a do rúk sa mu dostala kniha od Jacquesa Pirennea Dejiny starovekej egyptskej civilizácie (Histoire de la civilisation de l'Egypte ancienne). Práve toto dielo ho inšpirovalo k napísaniu jeho prvého románu. Už keď mal osemnásť rokov, mal napísaných osem kníh.Prvá kniha, ktorú mu vydali v roku 1987, bol Egypťan Champollion. Je to historický román, ktorý popisuje dramatickú cestu prvého egyptológa Jeana-Françoisa Champolliona, ktorý absolvoval svoju cestu po Egypte v rokoch 1828 až 1829, potom čo v roku 1822 rozlúštil hieroglyfické písmo.

V rokoch 1995 až 1997 boli uverejnené jeho najpredávanejšie knihy – pentalógia o Ramzesovi, ktorá je do dnešného dňa preložená do viac ako dvadsiatich piatich jazykov sveta. Každý zväzok obsahuje jeden úsek Ramzesovho života.

Získal doktorát z parížskej univerzity Sorbonny z egyptských štúdií – študoval egyptológiu a archeológiu.

Spolu so svojou manželkou založili, a v súčasnosti aj riadia, Ramzesov inštitút. Jeho úlohou je vytvoriť fotodokumentáciu ohrozených egyptských pamiatok. 

V súčasnosti žije a pracuje vo Švajčiarsku.

Diela 

Viaceré jeho diela boli preložené do slovenčiny a češtiny.

Ramzes 
Pentalógia o významnom egyptskom faraónovi Ramzesovi II.(V anglickom preklade uvedené pod názvom Ramses)
 Syn Svetla – 1995 (fr. Le Fils de la lumière, ang. The Son of Light)
 Chrám miliónov rokov – 1995 (fr. Le Temple des millions d'années, ang. The Temple of a Million Years)
 Bitka pri Kadeši – 1996 (fr. La Bataille de Kadesh, ang. The Battle of Kadesh)
 Pani Abu Simbela – 1996 (fr. La Dame d'Abou Simbel, ang. The Lady of Abu Simbel)
 Pod západnou Akáciou – 1997 (fr. Sous l'acaccia d'occident, ang. Under the Western Acacia)

Kameň Svetla 
Príbeh opisuje staroegyptskú remeselnícku dedinu Deir el-Medina. Christian Jacq použil reálne mená, znaky a aj škandály, aby tak čo najvernejšie ilustroval život v tomto významnom meste.

(V anglickom preklade uvedené pod názvom Stone of Light)
 Nefer Mlčanlivý – 2000 (Nefer the Silent)
 Múdra žena – 2000 (The Wise Woman)
 Paneb ohnivý – 2000 (Paneb the Ardent)
 Miesto Pravdy – 2000 (The Place of Truth)

Dcéra faraóna 
Táto trilógia hovorí o kráľovnej Ahhotepe a jej vojnovej výprave s cieľom oslobodiť svoj národ od hyksóskej nadvlády. (V anglickom preklade uvedené pod názvom The Queen of Freedom).
 Ríša tmy – 2002 (The Empire of Darkness)
 Vojna dynastií – 2003 (The War of the Crowns)
 Ohnivý meč – 2003 (The Flaming Sword)

Egyptský sudca 
Trilógia, ktorá opisuje obdobie panovania Ramzesa. Vzniká temné sprisahanie proti faraónovi, o ktorom vie spravodlivý sudca Paser a lekárka Neferet z Memfidu a spolu sa snažia odhaliť tento zločin a zradu.

(V anglickom preklade uvedené pod názvom Judge of Egypt)

 Znesvätená pyramída – 2004 (Beneath the Pyramid)
 Zákon púšte – 2004 (Secrets of the Desert)
 Vezírova spravodlivosť – 2004 (Shadow of the Sphinx)

Usirove tajomstvá 
Štvordielna séria.(V anglickom preklade uvedené pod názvom Mysteries of Osiris)
 Strom života – 2005 (The Tree of Life)
 Sprisahanie zla – 2005 (The Conspiracy of Evil)
 Ohnivá cesta – 2005 (The Way of Fire)
 Veľké tajomstvo – 2005 (The Great Secret)

Pomsta bohov 
Dvojdielna séria o období panovania faraóna Ahmosa, ktorý nie je naklonený starým tradíciám a nadchýna ho grécka kultúra. Panovníckym dvorom otriasajú intrigy a zrady. V tomto období niekto pripravil mladému pisárovi Kelovi pascu – je nepravdivo obvinený z niekoľkonásobnej vraždy.(V anglickom preklade uvedené pod názvom Vengeance of the Gods)
 Lov na človeka – 2007 (Manhunt)
 Uctievačka božstiev – 2008 (The Divine Worshipper)

Ďalšie romány 
 Čierny faraón – 1999 (The Black Pharaoh)
 Majster Hiram a kráľ Šalamún – 2002 (King Solomon and Master Hiram)
 Egypťan Champollion – 2002 (Champollion the Egyptian)
 Tutanchamón – 2003 (The Tutankamen Affair)
 Perla Egypta – 2003 (For the Love of Philae)
 Kráľovná slnko - 2008 (The Great Magician: The Count of Thebes)
 Tutanchamón: Posledné tajomstvo – 2009 (Tutankhamun: The Last Secret)
 Rozsudok múmie – 2009 (The Judgement of the Mummy)

Historické knihy 
 Egyptská mágia – 1985 (Egyptian Magic)
 Malý ilustrovaný Champollion – 1987 (Fascinating Hieroglyphics)
 Mágia a záhady starovekého Egypta – 1998 (Magic and Mystery in Ancient Egypt)
 Starobylý Egypt deň po dni – 1999 (The Living Wisdom of Ancient Egypt)
 Cestami egyptských faraónov
 Egypt veľkých faraónov
 Egypťanky
 Údolie kráľov
 Nefertiti a Achnaton
 Ptahhotepova múdrosť – 2006 (The Wisdom of Ptah Hotep)

Pozri aj 
 Dejiny starovekého Egypta
 Zoznam egyptológov

Externé odkazy 
 Zoznam kníh Christiana Jacqa na FantasticFiction

Francúzski spisovatelia
Francúzski spisovatelia románov
Francúzski egyptológovia
Absolventi Parížskej univerzity
Francúzski slobodomurári
Osobnosti z Paríža